
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 215 


5 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανακαθορισμός κλάδου προσωπικού για την κάλυψη 
θέσεων προϊσταμένων των Περιφερειακών Διευ¬ 
θύνσεων Δυτικής Μακεδονίας και Ιονίων Νήσων 
του Σώματος Δίωξης Οικονομικού Εγκλήματος 

(ΣΔΟΕ). 1 

Είσπραξη του Φόρου Προστιθέμενης Αξίας (Φ.Π.Α.) 
που υποβάλλεται ηλεκτρονικά, με χρέωση Τραπεζι- 

κών λογαριασμών των υποκειμένων. 2 

Όροι και προϋποθέσεις υποβολής της περιοδικής δή¬ 
λωσης Φ.Π.Α. με ηλεκτρονικά μέσα. 3 

Συγκρότηση συνεργείου υπερωριακής απασχόλησης 
υπαλλήλων της Κεντρικής Υπηρεσίας του ΥΠΕΠΘ 4 
Υπερωριακή εργασία μονίμου προσωπικού ΝΑΤ, Α' 

εξαμήνου 2001 . 5 

Αύξηση ανωτάτου ορίου έκδοσης εγγυητικών επιστο¬ 
λών από την Εθνική Τράπεζας τη Ελλάδος Α. Ε. 6 

Αύξηση ανωτάτου ορίου έκδοσης εγγυητικών επιστο¬ 
λών της Συνεταιριστικής Τράπεζας Καρδίτσας 
ΣΥΝΠΕ. 7 


ΑΠΟΦΑΣΕΙ Σ 

Αριθ. 1023251/261/Α0006 (1) 


Ανακαθορισμός κλάδου προσωπικού για την κάλυψη θέ¬ 
σεων προϊσταμένων των Περιφερειακών Διευθύνσεων 
Δυτικής Μακεδονίας και Ιονίων Νήσων του Σώματος 
Δίωξης Οικονομικού Εγκλήματος (ΣΔΟΕ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Τηςπαρ. 4 του άρθρου 19 του Ν. 2443/1996 «Τροπο¬ 
ποίηση και συμπλήρωση του Τελωνειακού Κώδικα και άλ¬ 
λες διατάξεις» (Α' 265) 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27του Ν. 2081 /1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 


οργανώσεων των εμπόρων, βιοτεχνών και άλλων επαγ- 
γελματιών και άλλες διατάξεις» (Α' 154) και τροποποιήθη¬ 
κε με το άρθρο 1 παρ 2α του Ν. 2469/1997 (Α'38). 

2. Την αριθμ. 1134211/1602/Α0006/17.12.1996 απόφα¬ 
ση του Υπουργού Οικονομικών «Καθορισμός κλάδων 
προσωπικού για την κάλυψη θέσεων Προϊσταμένων ορ¬ 
γανικών μονάδων του Σώματος Δίωξης Οικονομικού 
Εγκλήματος (ΣΔΟΕ)» (Β' 1177). 

3. Τις σχετικές υπηρεσιακές ανάγκες, για την αποτελε¬ 
σματικότερη λειτουργία του ΣΔΟΕ. 

4. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Ανακαθορίζουμε τον κλάδο προσωπικού του Υπουργείου 
Οικονομικών, από τον οποίο καλύπτονται οι θέσεις Προϊ¬ 
σταμένων Διευθύνσεων και Αναπληρωτών Προϊσταμένων 
Διευθύνσεων των Περιφερειακών Διευθύνσεων Δυτικής 
Μακεδονίας και Ιονίων Νήσων του ΣΔΟΕ, ως εξής: 

(Α/Α, Υπηρεσία, Κλάδος επιλογής προϊσταμένου ή ανα¬ 
πληρωτή προϊσταμένου Περιφ. Διεύθυνσης). 

1. Περιφερειακή Δ/νση Δυτικής Μακεδονίας: α) Προϊ¬ 
στάμενος: Τελωνειακός, Αναπληρωτής Προϊστάμενος: 
Εφοριακός. 

2. Περιφερειακή Δ/νση Ιονίων Νήσων: α) Προϊστάμενος: 
Εφοριακός, Αναπληρωτής Προϊστάμενος: Τελωνειακός. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

□ 

Αριθ. 1023404/1363/0016 (2) 

Είσπραξη του Φόρου Προστιθέμενης Αξίας (Φ.Π.Α.) που 

υποβάλλεται ηλεκτρονικά, με χρέωση Τραπεζικών λο¬ 
γαριασμών των υποκειμένων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του δεύτερου εδαφίου της παραγρά¬ 
φου 1 του άρθρου 2 του Ν.Δ. 356/1974 (ΚΕΔΕ), όπως αυ¬ 
τό συμπληρώθηκε με το άρθρο 2 του Ν. 599/1977, σύμ¬ 
φωνα με τις οποίες μπορεί να ανατεθεί κατ’ εξαίρεση η εί¬ 
σπραξη δημοσίων εσόδων στις Τράπεζες ή σε άλλους 

οργανισμούς κοινής ωφελείας ή πιστωτικούς οργανι¬ 
σμούς ή στα Ελληνικά Ταχυδρομεία ή σε άλλες Δημόσιες 
Αρχές, το γεγονός ότι με απόφαση του Υπουργού Οικο¬ 
νομικών καθορίζεται ο τρόπος και η διαδικασία της εί¬ 
σπραξης, καθώς και ο έλεγχος για την είσπραξη αυτών. 

2. Τις διατάξεις του άρθρου 11 του Ν. 2362/1995 «Περί 
Δημοσίου Λογιστικού» (ΦΕΚ 247 Α'). 

3. Τις διατάξεις του Π.Δ. 16/1989 «Περί Κανονισμού Λει¬ 
τουργίας των Δ.Ο.Υ. και Τοπικών Γραφείων». 

4. Τις διατάξεις της υπ’ αριθμ. απόφασης 
1023240/1107/163/0014/ΠΟΛ. 1055/2.3.2001. 

5. Την από 30.1.2001 Σύμβαση Διατραπεζικής Πληρω¬ 
μής Ηλεκτρονικών Δηλώσεων Φ.Π.Α. του Ελληνικού Δη¬ 
μοσίου με τις Τράπεζες και την «ΔΙΑΣ» Α.Ε. 

6. Την ανάγκη βελτίωσης των διαδικασιών υποβολής, 
είσπραξης και απόδοσης του Φόρου Προστιθέμενης 
Αξίας (Φ.Π.Α.). 

7. Την αριθμ. 1039386/441/0006Α/21.4.2000 (ΦΕΚ 571 
Β') κοινή απόφαση του Πρωθυπουργού καιτου Υπουργού 
Οικονομικών με την οποία ανατίθενται αρμοδιότητες 
στους Υφυπουργούς Οικονομικών. 

8. Την διαπίστωση ότι από την εφαρμογή της παρούσης 
θα προκληθεί δαπάνη για την αμοιβή των υπηρεσιών της 
«ΔΙΑΣ» η οποία θα βαρύνει τον Κρατικό Προϋπολογισμό, 
ΚΑΕ 0873 ειδικός φορέας 150 του Υπουργείου Οικονομι¬ 
κών, αποφασίζουμε: 

Την είσπραξητου Φ.Π.Α. που υποβάλλεται ηλεκτρονικά 
μέσωΤΑΧΙδηοί, με χρέωση των τραπεζικών λογαριασμών 
ή πιστωτικών καρτών που τηρούν οι υποκείμενοι στις Τρά- 
πεζες που έχουν συμβληθεί με το Υπουργείο Οικονομικών 
για να παρέχουν την υπηρεσία αυτή και πίστωση συγκε¬ 
ντρωτικά μέσω υπηρεσιών της εταιρίας «Διατραπεζικά 
Συστήματα Α.Ε.» (ΔΙΑΣ) του λογαριασμού 200/21010/4 
του Ελληνικού Δημοσίου στην Τράπεζα της Ελλάδος σύμ¬ 
φωνα με την πιο κάτω διαδικασία και όρους: 

1. Οι υποκείμενοι υποβάλλουν ηλεκτρονικά μέσω συ¬ 
στήματος ΤΑΧΙδηθΙ την χρεωστική αρχική εμπρόθεσμη 
περιοδική δήλωση του Φ.Π.Α. στην αρμόδια Δ.Ο.Υ. 

2. Οι Τράπεζες σε συνεργασία με την «ΔΙΑΣ» μέσω του 
Διατραπεζικού Ηλεκτρονικού Συστήματος Εξόφλησης 
Λογαριασμών ρΐΑδϋΕΡΙΤ) προβαίνουν στην ανάληψη 
των σχετικών ποσών από τους λογαριασμούς των υποκει¬ 
μένων και στην συνέχεια η «ΔΙΑΣ» διαβιβάζει την εντολή 
στην Τ ράπεζα της Ελλάδος προκειμένου να χρεωθούν οι 
τρεχούμενοι λογαριασμοί των Τραπεζών και να πιστωθεί 
με το συνολικό ποσό των οφειλών, ο λογαριασμός 
200/21010/4 Ελληνικό Δημόσιο-Συγκέντρωση Εισπράξε¬ 
ων και Πληρωμών. 

3. Όταντο ποσό της εντολής πληρωμής είναι μικρότερο 
του οφειλομένου, θα επιστρέφεται μέσω της «ΔΙΑΣ» στο 
λογαριασμό του υποκειμένου. 

4. Όταν το ποσό της εντολής πληρωμής υπερβαίνει το 
οφειλόμενο, τότε επιστρέφεται το επιπλέον ποσό μέσω 
της «ΔΙΑΣ» στο λογαριασμό του υποκειμένου. 

5. Όταν για το ποσό της εντολής πληρωμής δεν έχει 
υποβληθεί σχετική δήλωση, τότε αυτό επιστρέφεται μέ¬ 
σω της «ΔΙΑΣ» στο λογαριασμό του υποκειμένου. 

6. Στην περίπτωση διπλής υποβολής δήλωσης για την 
ίδια φορολογική περίοδο μέσω Ιαχίεηθΐ και μέσω Δ.Ο.Υ., 
δεκτή γίνεται η υποβληθείσα στην Δ.Ο.Υ. ενώ απορρίπτε¬ 
ται η υποβληθείσα μέσω ΙαχίεηθΙ. 

7. Η «ΔΙΑΣ» αποστέλλει συγκεντρωτική κατάσταση Εί¬ 
σπραξης Φ.Π.Α., με ανάλυση κατά Τράπεζα, αριθμό υπο¬ 


κειμένων ή αριθμό συναλλαγών που πιστοποιήθηκαν, ποσό 
και Γ ενικό Σύνολο σε 3 αντίτυπα στην Δ.Ο.Υ. Κατοίκων Εξω¬ 
τερικού για την λογιστική τακτοποίηση των εισπράξεων. 

8. Το ένα αντίτυπο της κατάστασης με ένα θεωρημένο 
αντίτυπο της απόδειξης κατάθεσης των ποσών Φ.Π.Α. 
στο λογαριασμό 200/21010/4 (ΤΕΣΕΠ) διαβιβάζονται 
στην 16η Δ/νση Είσπραξης Δημοσίων Εσόδων - Κλιμάκιο 
στην Γ.Γ.Π.Σ., για τον έλεγχο της όλης διαδικασίας. 

9. Οι Τράπεζες θα έχουν στην διάθεσή τους τα ποσά του 
Φ.Π.Α. που κατατίθενται σε αυτές τέσσερις (4) πλήρεις 
ημερολογιακές ημέρες από την πρώτη, μετά την καταλη¬ 
κτική ημερομηνία πληρωμήςτου Φ.Π.Α., εργάσιμη ημέρα. 

Τα εν λόγω ποσά θα αποδίδονται στο Ελληνικό Δημόσιο 
την πρώτη εργάσιμη ημέρα, μετά την παρέλευση του ως 
άνω τετραημέρου. 

10. Οι Τράπεζες και η «ΔΙΑΣ» που θα καθυστερούν να 
αποδώσουν τα σχετικά ποσά στο Δημόσιο πέραν του ορι¬ 
ζόμενου χρόνου των τεσσάρων ημερών, καταλογίζονται 
με τόκο υπερημερίας από την Γ ενική Δ/νση Οικονομικής 
Επιθεώρησης. 

11. Η πληροφόρηση τέτοιων καθυστερήσεων στην Γ εν. 
Δ/νση Οικ. Επιθεώρησης θα γίνεται απάτην 16η Δ/νση Εί¬ 
σπραξης Δημοσίων Εσόδων - Κλιμάκιο στην Γ.Γ.Π.Σ. 

12. Η αμοιβή της «ΔΙΑΣ» είναι είκοσι πέντε (25) δραχμές 
πλέοναναλογούντος Φ.Π.Α. ανάπιστοποιημένη συναλλαγή. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

□ 

Αριθμ. 1023240/1107/163/0014 ΠΟΑ. 1055 (3) 

Όροι και προϋποθέσεις υποβολής της περιοδικής 
δήλωσης Φ.Π.Α. με ηλεκτρονικά μέσα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις ακόλουθες διατάξεις του Ν.2859/7.11.2000 όπως 
ισχύουν: 

α) τωνπαραγράφων 1 περίπτωση Α', 2,3,6του άρθρου 38. 

β) της παραγράφου 2 του άρθρου 59. 

γ) της παραγράφου 3 του άρθρου 64. 

2. Τις διατάξεις των ΑΥΟ: 

α) αριθμ. 1113854/487/691/0014/ΠΟΛ.1308/19.12.2000. 

β) αριθμ. 1045099/1930/0014/ΠΟΛ. 1158/18.5.2000 

γ) αριθμ. 1002414/204/25/0014/ΠΟΛ. 1005/8.1.1993 ως 
ισχύει μετά την αριθμ. 1042660/3595/Α0014/ΠΟΛ. 1115/ 
23.3.1993. 

3. Τις διατάξεις άρθρων 69 και 76 του Π.Δ. 16/89. 

4. α) Τις διατάξεις του άρθρου 12του Ν.2362/95. 

β) Τις διατάξεις του άρθρου 8 παραγρ. 10 του Ν. 
2873/00. 

5. Την αριθμ. 1039386/441/006/21.4.2000 (ΦΕΚ 571 Β') 
κοινή απόφαση του Πρωθυπουργού και του Υπουργού 
Οικονομικών με την οποία χορηγούνται αρμοδιότητες 
στους Υφυπουργούς Οικονομικών. 

6. Τις διατάξεις της παραγράφου 5 του άρθρου 18 του 

Ν. 2753/99 (ΦΕΚ249Α') σύμφωνα μετις οποίες.«Με 

αποφάσεις του Υπουργού Οικονομικών, που δημοσιεύο¬ 
νται στην εφημερίδα της Κυβερνήσεως, δύνανται να κα- 

θορίζονται οι διαδικασίες, οι λεπτομέρειες και ό,τι άλλο 
απαιτείται, ώστε οι δηλώσεις οποιουδήποτε φορολογικού 
αντικειμένου, καθώς και τα τελωνειακό παραστατικά να 
μπορούν να υποβάλλονται και με τη χρήση σύγχρονων 
ηλεκτρονικών μεθόδων και δικτυακών υποδομών». 

7. Τις διατάξεις του άρθρου 38 του Ν. 2873/28.12.2000 
(ΦΕΚ285Α). 

8. Την με αριθ. ΑΥΟ 1023404/1363/0016/ΠΟΛ. 1054/ 
2.3.2001. 

9. Την διαπίστωση ότι από την εφαρμογή τηςπαρούσης 
θα προκληθεί δαπάνη για την αμοιβή των υπηρεσιών της 
«ΔΙΑΣ» η οποία θα βαρύνει τον Κρατικό Προϋπολογισμό, 
ΚΑΕ 0873 ειδικός φορέας 150 του Υπουργείου Οικονομι¬ 
κών, αποφασίζουμε: 

Άρθρο 1 

Υποβολή δήλωσης 
Πιστοποίηση υποκειμένων στο φόρο 

Οι υποκείμενοι στο φόρο έχουντο δικαίωμα να υποβάλ¬ 
λουν αρχικές εμπρόθεσμες περιοδικές δηλώσεις Φ.Π.Α. 
με την χρήση ηλεκτρονικής μεθόδου επικοινωνίας μέσω 
ειδικού δικτύου (ΙαχίεπθΙ). 

Η δυνατότητα αυτή παρέχεται στους υποκείμενους των 
οποίων η αρμόδια Δ.Ο.Υ. είναι ενταγμένη στο σύστημα 
ΤΑΧΙ8. Οι παραπάνω, μετά από αίτηση - εγγραφή τους 
στο ειδικό δίκτυο (ΙεχίεηθΙ), πιστοποιούνται από την Γενι¬ 
κή Γραμματεία Πληροφορικών Συστημάτων και λαμβά¬ 
νουν όνομα και κωδικό χρήστη. Η πρόσβαση στο ίαχίεηοΐ 
για την υποβολή των ανωτέρω δηλώσεων είναι εφικτή με 
την χρήση των κωδικών αυτών. 

Ο συνδυασμός του ονόματος και του κωδικού χρήστη 
ταυτοποιείτο συγκεκριμένο υποκείμενο, αποτελεί απόρ¬ 
ρητο προσωπικό στοιχείο και επιτρέπεται μόνο στον ίδιο 
να τον διαχειρίζεται και να τον μεταβάλλει, έτσι ώστε μό¬ 
νο ο υποκείμενος ή πρόσωπατης επιλογήςτου να είναι σε 
γνώση αυτού και να έχουν την δυνατότητα χρήσης του. 

Στις περιπτώσεις που προβλέπεται η υπογραφή των δη¬ 
λώσεων αυτών και από φυσικό πρόσωπο λογιστή / φορο¬ 
τεχνικό, πρόσθετα συμπληρώνονται τα στοιχεία πιστο¬ 
ποίησης αυτού. 

Εάν ο λογιστής / φοροτεχνικός υπογράφει ως εκπρό¬ 
σωπος γραφείου παροχής λογιστικών και φοροτεχνικών 
υπηρεσιών επιπλέον πληκτρολογούνται τα στοιχεία πι¬ 
στοποίησης του γραφείου. 

Άρθρο 2 

Ημερομηνία υποβολής 

Σε περίπτωση που η δήλωση υποβάλλεται ηλεκτρονικά, 
η προθεσμία υποβολής της παρατείνεται μέχρι την 5η 
ημέρα του μεθεπόμενου μήνα που ακολουθεί την λήξη 
της φορολογικής περιόδου στην οποία αφορά η δήλωση. 
Η ίδια ημέρα θεωρείται ως καταληκτική για τις πληρωμές 
των οφειλόμενων ποσών μέσω Τραπεζών. 

Προκειμένου για τις πιστωτικές - μηδενικές δηλώσεις, 
ως ημερομηνία υποβολής θεωρείται η ημερομηνία απο¬ 
δοχής και επιτυχούς καταχώρισης αυτής στο σύστημα 
Ιαχίεηθί, με αυτόματη απόδοση στον αποστολέα - υποκεί¬ 
μενο μοναδικού αριθμού καταχώρισης δήλωσης. 

Η εμφάνιση στην οθόνη της δήλωσης συσχετισμένης με 
το μοναδικό αριθμό καταχώρισης και την ημερομηνία 
υποβολής της ή η εκτύπωσή της μέσω του συστήματος 
ΙαχίεηΘΙ αποτελούν για τον υποκείμενο την πληροφορία ή 
το αντίγραφο υποβολής της αντίστοιχα. 


Προκειμένου για τις χρεωστικές δηλώσεις, ως ημερο¬ 
μηνία υποβολής θεωρείται η ανωτέρω καταληκτική ημε¬ 
ρομηνία πληρωμής των οφειλομένων ποσών μέσω των 
Τραπεζών. 

Η εμφάνιση στην οθόνη της δήλωσης, συσχετισμένης 
με τον μοναδικό αριθμό καταχώρισης, την ημερομηνία 
υποβολής και την πληρωμή, ή η εκτύπωσή της μέσω του 
συστήματος Ιαχίεπθί αποτελούν για τον υποκείμενο την 
πληροφορία ή το αντίγραφο της δήλωσης - ειδικό απο¬ 
δεικτικό καταβολής αντίστοιχα. 

Στην περίπτωση διπλής υποβολής δήλωσης για την ίδια 
φορολογική περίοδο μέσω ίεχίεηθΐ και μέσω Δ.Ο.Υ,, δε¬ 
κτή γίνεται η υποβληθείσα στην Δ.Ο.Υ. ενώ απορρίπτεται 
η υποβληθείσα μέσω ΙαχίεπΘΐ. 

Άρθρο 3 

Τρόπος πληρωμής 

Για την καταβολή των οφειλόμενων ποσών των χρεω¬ 
στικών δηλώσεων που υποβάλλονται μέσω του συστήμα¬ 
τος ΙαχίεπθΙ, οι υποκείμενοι υποχρεούνται να δώσουν 
εντολή πληρωμής, μέχρι την καταληκτική ημερομηνία, σε 
Τράπεζες που έχουν συμβληθεί με το Υπουργείο Οικονο¬ 
μικών για να παρέχουν την υπηρεσία αυτή. 

Η εντολή πληρωμής αφορά σε ανάληψη των εν λόγω 
ποσών από του οικείους λογαριασμούς ή τις πιστωτικές 
κάρτες τους και μεταφορά των ποσών αυτών μέσω του 
Διατραπεζικού συστήματος στον λογαριασμό του Ελλη¬ 
νικού Δημοσίου. 

Μη ύπαρξη επαρκούς υπολοίπου στοντραπεζικό λογα¬ 
ριασμό του υποκειμένου ή επαρκούς πιστωτικού ορίου 
στην πιστωτική κάρτα του ή εκ παραδρομής λανθασμένη 
εντολή ανάληψης μικρότερου του οφειλόμενου ποσού, 
έχει ως αποτέλεσμα την απόρριψη της δήλωσης που απε- 
στάλη μέσω του συστήματος ίαχίεηθί. 

Άρθρο 4 

Αναστολή της πιστοποίησης 

Η Γ ενική Γ ραμματεία Πληροφορικών Συστημάτων ανα¬ 
στέλλει την πιστοποίηση του υποκείμενου στο φόρο: 

α) στην περίπτωση υποβολής δήλωσης διακοπής δρα¬ 
στηριότητας του υποκειμένου 

β) στην περίπτωση υποβολής δήλωσης μετάταξης του 
υποκειμένου σε απαλλασσόμενο καθεστώςτου Φ.Π.Α. 

γ) στην περίπτωση μεταφοράς της έδρας του υποκει¬ 
μένου σε περιοχή αρμοδιότητος Δ.Ο.Υ. η οποία δεν είναι 
ενταγμένη στο σύστημα ΤΑΧΙ5. 

δ) στην περίπτωση που ο υποκείμενος με έγγραφη αί¬ 
τησή του, που θα διαβιβαστεί μέσω της αρμόδιας Δ.Ο.Υ. 
στο σύστημα Ιαχίεπθί, ζητήσει την διαγραφή του (απε- 
νεργοποίηση). 

ε) εφόσον διαπιστωθούν παραβάσεις των διατάξεων 
της παρούσας απόφασης ή υπάρχουν σοβαρές υπόνοιες 
ότι διαπράχθηκαν ποινικά αδικήματα ή παραβιάστηκαν 
φορολογικές διατάξεις. 

Η σχετική απόφαση περί αναστολής της πιστοποίησης 
(απενεργοποίηση) κοινοποιείται στον ενδιαφερόμενο. 

Άρθρο 5 

Ηλεκτρονική ταυτοποίηση 

Η ηλεκτρονική μορφή της δήλωσης διαβιβάζεται κρυ- 
πτογραφημένη καιταυτοποιείται μονοσήμαντα με το όνο¬ 
μα και τον κωδικό χρήστη. 

Άρθρο 6 
Έλεγχος 

Η αρμόδια Δ.Ο.Υ. έχει την δυνατότητα εκτύπωσης των 
δηλώσεων που παρελήφθησαν μέσω του συστήματος 
ΙαχίεπθΙ και μπορεί να τις διαχειριστεί όπως τις δηλώσεις 
που παρέλαβε μηχανογραφικά τοπικά στη Δ.Ο.Υ. μέσω 
του ΤΑΧΙ5 ή χειρόγραφα. 

Οι ανωτέρω εκτυπώσεις υπογεγραμμένες από τον 
Προϊστάμενο της Δ.Ο.Υ., πιστοποιούν την υποβολή της 
δήλωσης και αποτελούν τίτλους εξόφλησης ή πίστωσης 
και χορηγούνται, κατά περίπτωση, στις αρμόδιες αρχές. 

Άρθρο 7 

Εναρξη ισχύος - καταργούμενες διατάξεις 

Η παρούσα απόφαση ισχύει από την δημοσίευσή της 
στην εφημερίδα της Κυβερνήσεως. 

Από την ημερομηνία ισχύος της απόφασης αυτής παύ¬ 
ει να ισχύει η απόφαση 1045099/1930/0014/ΠΟΛ.1158/ 
18.5.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

□ 

Αριθμ. 2/10990/0022 (4) 

Συγκρότηση συνεργείου υπερωριακής απασχόλησης 
υπαλλήλων της Κεντρικής Υπηρεσίας του ΥΠΕΠΘ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18 του Ν.2470, όπως τρο¬ 
ποποιήθηκε με το άρθρο 15 του Ν. 2592/98. 

2. Την αριθμ. 2/74260/0004/15.10.99 κοινή απόφαση 
των Υπουργών Εσωτερικών Δημόσιας Διοίκησης και Απο¬ 
κέντρωσης, Εθνικής Οικονομίας και Οικονομικών, Περι- 
βάλλοντος-Χωροταξίας και Δημοσίων Έργων, Εμπορικής 
Ναυτιλίας, Δημόσιας Τάξης και Εθνικής Παιδείας και 
Θρησκευμάτων «μεταβίβαση εξουσίας υπογραφής σύμ¬ 
φωνα με το άρθρο 7 παρ.1 του Ν. 1943/91. 

3. Το γεγονός ότι η δαπάνη που θαπροκύψει απάτην 
εκτέλεση των εγκρινομένων ωρών εργασίας, ύψους 
συνολικά 322.500.000 δρχ. περίπου, σε καμία περί¬ 
πτωση δεν επιτρέπεται να υπερβεί τις πιστώσεις που 
έχουν εγγράφει στον οικείο κωδικό αριθμό (ΚΑΕ 0511) 
του Τακτικού Προϋπολογισμού του ΥΠΕΠΘ, όπως θα 
διαμορφωθεί με τα ποσοστά αποδέσμευσης που θα 
εγκριθούν. 

4. Το γεγονός ότι η υπερωριακή απασχόληση κρίνεται 
απαραίτητη για κάλυψη εποχιακών εκτάκτων ή επειγου- 
σών υπηρεσιακών αναγκών των υπηρεσιακών μονάδων 
της Κεντρικής Υπηρεσίας, αποφασίζουμε: 

Εγκρίνουμε την υπερωριακή απασχόληση περά από τις 
ώρες της υποχρεωτικής, για 600 διοικητικούς υπαλλή¬ 
λους της Κεντρικής Υπηρεσίας του ΥΠΕΠΘ για χρονικό 
διάστημα απο'1.2 έως 31.7.2001 και για μέχρι 60 ώρες το 
μήνα για κάθε υπάλληλο, προκειμένου να καλυφθούν 
εποχικές, επείγουσες ή και έκτακτες υπηρεσιακές ανά¬ 
γκες του ΥΠΕΠΘ. 


Η δαπάνη που θα προκύψει από την απόφαση αυτή, δεν 
μπορεί σε καμιά περίπτωση να υπερβεί το ποσό των 
322.500.000 δρχ. συνολικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2001 
Οι Γ ενικοί Γ ραμματείς 

Δημοσιονομικής Πολιτικής Υπ. Εθνικής Παιδείας 
Υπουργείου Οικονομικών και θρησκευμάτων 

ΙΩΑΝΝΗΣ Κ0ΥΣ0ΥΛΑΚ0Σ Αθ. ΤΣ0ΥΡ0ΠΑΗΣ 

□ 

Αριθ. 2/9359/0022 (5) 

Υπερωριακή εργασία μονίμου προσωπικού ΝΑΤ, 

Α' εξαμήνου 2001. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 18 του Ν. 2470/97, όπως 
αντικαταστάθηκε με αυτές του άρθρου 15 του Ν. 
2592/1998 «Αναπροσαρμογή συντάξεων πολιτικών συ¬ 
νταξιούχων του Δημοσίου ρύθμιση συνταξιοδοτικών θε¬ 
μάτων και άλλες διατάξεις» (ΦΕΚ 57 Α718.3.1998). 

2. Το αριθμ. 81467/14.12/2000 έγγραφο του Ν.Α.Τ. 

3. Τις αριθμ. 2022941/2297/0022/7.4.1998, 2050742/ 
5390/0022/28.7.1998 και 2/8803/0022/8.2.1999 εγκυκλί¬ 
ους του Υπουργείου Οικονομικών /Γ.Λ.Κ. 

4. Την αριθμ. 2/74260/0004/15.10.1999 Κοινή Υπουργι¬ 
κή απόφαση «Μεταβίβαση εξουσίας υπογραφής στο Γε¬ 
νικό Γραμματέα Δημοσιονομικής Πολιτικής του Υπουρ¬ 
γείου Οικονομικών, αποφασίζουμε: 

1. α. Την έγκριση πραγματοποίησης απογευματινής 
υπερωριακής εργασίας (53.900) ωρών συνολικά, με αμοι¬ 
βή, για διακόσιους (200) μόνιμους υπαλλήλους ΝΑΥΤΙ¬ 
ΚΟΥ ΑΠΟΜΑΧΙΚΟΥ ΤΑΜΕΙΟΥ (Ν.Α.Τ.) όπου υπηρετούν 
συνολικά διακόσιοι είκοσι έξι (226) υπάλληλοι για την 
αντιμετώπιση εποχιακών και εκτάκτων υπηρεσιακών ανα¬ 
γκών κατά το Α' εξάμηνο 2001. 

Οι όλως εξαιρετικές υπηρεσιακές ανάγκες που επιβάλ¬ 
λουν την υπερωριακή απασχόληση του προσωπικού αυ¬ 
τού οφείλονται στους εξής λόγους: 

Αναδρομικές αυξήσεις (ΕΚΑΣΈΠΙΔ.ΘΕΡΜΑΝ.-ΔΙΟΡ. 
ΠΟΣΟ 1996) κύριας σύνταξης (Ν.Α.Τ.) και επικουρικής 
(ΚΕΑΝ) των Συνταξιούχων του έτους 2001. 

- Εισαγωγή υπηρεσιών Ναυτικών και Εκκαθαρίσεις ναυ¬ 
τολογίων ετών 1998, 1999, 2000. 

- Προσαρμογή αρχείων, προγραμμάτων και επικοινω¬ 
νιών για την ηλεκτρονική διασύνδεση του Ν.Α.Τ. με το 
Ολοκληρωμένο Πληροφοριακό Σύστημα του Υ.Ε.Ν. 

- Έλεγχος Κωδικογράφησης - Διάτρησης λαθών υπο¬ 
λόγων Ν.Α.Τ. 1998-1999. 

- Ενημέρωση βιβλίων μητρώου παγίων ΝΑΤ-Μηχανο- 
γραφικού Αρχείου δαπανών ΝΑΤ-ΤΠΕΝ, ετών 2000-2001. 

- Ανακαίνιση του νεοκλασικού κτιρίου ΝΑΤ, αξιοποίηση 
ακινήτων Καραολή Δημητρίου & Γούναρη και Κριεζώτου, 
εγκατάσταση υποσταθμού κλιματισμού του κτιρίου Εθνι¬ 
κής Αντίστασης 1. 

- Δημιουργία Ηλεκτρονικού Αρχείου Ακινήτων ΝΑΤ- 

ΤΠΕΝ, μισθωτών, μισθωμάτων & κοινοχρήστων και ενη¬ 
μέρωση από τα τηρούμενα χειρόγραφα αρχεία. 

- Έκδοση απορριπτικών αποφάσεων ΚΕΑΝ. 

- Έλεγχος της εκκαθάρισης των απλήρωτων συντάξεων 
Τραπεζών και Υπολόγων και ενηλικιώσεις από συντάξεις. 

- Συνταξιοδοτικές υποθέσεις Ε.Ο.Κ. και αναπροσαρμο¬ 
γές συντάξεων μαγείρων Ν. 1711/87 και Ν. 2390/96. 

- Επεξεργασία αιτήσεων για χορήγηση εφ’ απαξ με τις 
διατάξεις της διαδοχικής ασφάλισης. 

- Χορήγηση και έλεγχος ΕΚΑΣ. 

- Αναδρομική χορήγηση αύξηση 5% σε συνταξιούχους 
ΤΠΕΝ που δικαιώθηκαν εφάπαξ από 1.1.2000. 

- Εκδόσεις - κοινοποιήσεις ΦΕ χρήσης 1998 και 1999, 
των πλοίων άνω των 3000 κοχ με τροποποίηση του όρου 
8 των εγκριτικών πράξεων. 

- Επεξεργασία οργανικών συνθέσεως πλοίων εσωτερι¬ 
κού γιατα ναυτολόγια έτους 2000 και λήψη μέτρων για λη¬ 
ξιπρόθεσμες οφειλές ναυτολογίων και χρεωστικών υπο¬ 
λοίπων ΦΕ. 

- Εκκαθάριση λογ/σμών διαγραμμένων πλοίων και λήψη 
αναγκαστικών μέτρων. 

- Κατάρτιση προγράμματος υπολογισμού εισφοράς 
Ν.29/75, σε συνεργασία με την Δ.Π.Ν.Τ. 

- Έκδοση πράξεων εξαγοράς έτους 2000, καταχώρηση 
υπηρεσιών στις μερίδες των ναυτικών και αποστολή στην 
Υ.Ν.Μ. 

- Υπολογισμός διαφοράς εισφορών από αναγνώριση 
υπηρεσιών ναυτικών- Μαγείρων Α'τάξεως Ν. 1711/87 και 
Ν. 2390/96. 

Η παραπάνω υπερωριακή εργασία θα πραγματοποιεί¬ 
ται (5) φορές την εβδομάδα από Δευτέρα έως και Παρα¬ 
σκευή εκτός ωραρίου εργασίας από 15:00-19:00 μ.μ. 

β. Επίσης εγκρίνεται: 

Υπερωριακή εργασία, με αμοιβή, δύο (02) μονίμων 
υπαλλήλων Ν.Α.Τ. Κλάδου ΔΕ Οδηγών, για (792) ώρες συ¬ 
νολικά, για το Α' εξάμηνο 2001. Οι οδηγοί απασχολούνται 
στα υπηρεσιακά λεωφορεία του Ν.Α.Τ. τρεις (03) ώρες 
την ημέρα (Δευτέρα έως και Παρασκευή) για τη μετακί¬ 
νηση του προσωπικού κατά την προσέλευση και αποχώ¬ 
ρησή του από την υπηρεσία. 

Υπερωριακή εργασία (1710) ωρών συνολικά, για το Α' 
εξάμηνο 2001 και πέντε (05) μονίμους φύλακες - νυκτο¬ 
φύλακες του Ν.Α.Τ., οι οποίοι αφορούν απογευματινή 
(750) ώρες, και υπερωριακή εργασία Κυριακών και εξαι¬ 
ρέσιμων ημερών (960) ώρες, με σκοπό την επί 24ώρου βά- 
σεως φύλαξη του Κεντρικού κτιρίου ΝΑΤ, από τρεις οκτά- 
ωρες βάρδιες φυλάκων (πρωινή, απογευματινή, βραδυ- 
νή). Υπεύθυνοι για την εκτέλεση υπερωριακής εργασίας 
στο Ν.Α.Τ. ορίζονται οι προϊστάμενοι διευθύνσεων. 

2. Για τη δαπάνη που θα προκύψει από την ανωτέρω αι¬ 
τία ύψους 100.000.000 δρχ. συνολικά, υπάρχει εγγε¬ 
γραμμένη πίστωση στον Προϋπολογισμό έτους 2001 του 
ανωτέρω φορέα και δεν επιβαρύνεται ο Κρατικός Προϋ¬ 
πολογισμός. 

Η συνολική δαπάνη δε μπορεί, σε καμία περίπτωση, να 
υπερβεί σε ετήσια βάση το ύψος των ετησίων πιστώσεων 
του Προϋπολογισμού του ανωτέρω φορέα που έχει εγ¬ 
γράφει για την αιτία αυτή, μη επιτρεπομένηςτης αύξησης 
των σχετικών πιστώσεων με μεταφορά κονδυλίων από πι¬ 
στώσεις άλλων κατηγοριών δαπανών είτε μη χορήγησης 
συμπληρωματικών κονδυλίων. 


3. Ο αριθμός του προσωπικού που θα απασχολείται 
υπερωριακά κάθε φορά, καθώς και ο αριθμός των ωρών, 
θα εξαρτηθεί από τις πραγματικές υπηρεσιακές ανάγκες 
που θα καθοριστεί σε απόφαση του Προέδρου ΔΣ/ΝΑΤ. 

4. Η απόφαση αυτή θα δημοσιευθεί στην Εφημερίδα 
της Κυβέρνησης και ισχύει από 27.1.2001 έως 30.6.2001. 

Αθήνα, 27 Φεβρουάριου 2001 

Οι Γ ενικοί Γ ραμματείς 
Δημοσιονομικής Πολιτικής Υπουργείου 

Υπουργείου Οικονομικών Εμπορικής Ναυτιλίας 
ΙΩΑΝΝΗΣ Κ0ΥΣ0ΥΛΑΚ0Σ ΓΕΩΡΓ. Ν. ΧΑΛΒΑΤΖ0ΓΛ0Υ 

□ 

Αριθ. 2/8869/0025 (6) 

Αύξηση ανωτάτου ορίου έκδοσης εγγυητικών επιστολών 
από την Εθνική Τράπεζα τη Ελλάδος ΑΈ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις της παραγράφου 1 του άρθρου τρίτου 
του νόμου 2441/1996 (Α' 256/1996) «Κύρωση της από 
8.8.1996 Σύμβασης μεταξύ του Ελληνικού Δημοσίου και 
της Εθνικής Τράπεζας της Ελλάδος και άλλες διατάξεις». 

2. - Το Π.Δ. 284/1988 «Οργανισμός του Υπουργείου Οι¬ 
κονομικών (Α' 128/1988). 

3. - Την αριθμ. 2/38554/0004/23.5.2000 απόφαση του 
Υφυπουργού Οικονομικών «Μεταβίβαση αρμοδιοτήτων 
και της εξουσίας να υπογράφουν με «Εντολή Υπουργού» 
στο Γενικό Γραμματέα Δημοσιονομικής Πολιτικής στους 
Γενικούς Διευθυντές και στους Προϊσταμένους Διευθύν¬ 
σεων και Τμημάτων του Γενικού Λογιστηρίου του Κρά¬ 
τους. 

4. - Την απόφασή μας 2028691/4534/3.8.1995 «Καθορι¬ 
σμός ανωτάτου ορίου έκδοσης εγγυητικών επιστολών 
από τις Τράπεςες που γίνονται δεκτές από το Δημόσιο και 
τα Ν.Π.Δ.Δ. σε διαγωνισμούς ή Συμβάσεις για εκτέλεση 
έργων, προμήθειες κ.λ.π. 

5. - Το από 7.2.2001 έγγραφο της ανωτέρω Τράπεζας με 
το οποίο ζητά αύξηση του ανωτάτου ορίου έκδοσης των 
εγγυητικών επιστολών που έχει καθοριστεί σε δρχ. 
1.700.000.000.000 με την αριθμ. 2/5698/0025/3.2.2000 
απόφασή μας. 

6. - Τη δραστηριότητα της Τράπεζας όπως εμφανίζεται 
σήμερα. 

7. - Το γεγονός ότι, από την απόφαση αυτή δεν προκα- 
λείται, δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της Εθνικής Τράπεζας της Ελλάδος στο ποσό 
των δρχ. δύο τρισεκατομμυρίων (2.000.000.000.000) με 
τους όρους και τις προϋποθέσεις βάσει των οποίων πα¬ 
ρέχονται από τις Τράπεζες που λειτουργούν στην Ελλάδα 
εγγυήσεις στο Δημόσιο και τα Νομικά Πρόσωπα Δημοσί¬ 
ου Δικαίου για εκτέλεση έργων προμήθειες κ.λ.π. (από¬ 
φαση μας 2028691/4534/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 2001 

Με εντολή Υπουργού 

Η Γενική Διευθύντρια 
ΑΡΕΤΗ ΑΣΗΜΑΚΟΠΟΥΛΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 2/10188/0025 (7) 

Αύξηση ανώτατου ορίου έκδοσης εγγυητικών επιστολών 
της Συνεταιριστικής Τράπεζας Καρδίτσας ΣΥΝΠΕ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1Τις διατάξεις της παραγράφου 1 του άρθρου τρίτου 
του νόμου 2441/1996 (Α' 256/1996) «Κύρωση της από 
8.8.1996 Σύμβασης μεταξύ του Ελληνικού Δημοσίου και 
της Εθνικής Τράπεζας της Ελλάδος και άλλες διατάξεις». 

2. - Το Π.Δ. 284/1988 «Οργανισμός του Υπουργείου Οι¬ 
κονομικών (Α' 128/1988). 

3. - Την αριθμ. 2/38554/0004/23.5.2000 απόφαση του 
Υφυπουργού Οικονομικών «Μεταβίβαση αρμοδιοτήτων 
και της εξουσίας να υπογράφουν με «Εντολή Υπουργού» 
στο Γενικό Γραμματέα Δημοσιονομικής Πολιτικής στους 
Γενικούς Διευθυντές και στους Προϊσταμένους Διευθύν¬ 
σεων και Τμημάτων του Γενικού Λογιστηρίου του Κρά¬ 
τους. 

4. - Την απόφασή μας 2028691/4534/3.8.1995 «Καθορι¬ 
σμός ανωτάτου ορίου έκδοσης εγγυητικών επιστολών 
από τις Τράπεςες που γίνονται δεκτές από το Δημόσιο και 
τα Ν.Π.Δ.Δ. σε διαγωνισμούς ή Συμβάσεις για εκτέλεση 
έργων, προμήθειες κ.λ.π. 


5. -Το από 9.2.2001 έγγραφο της ανωτέρω Τράπεζας με 
το οποίο ζητά αύξηση του ανωτάτου ορίου έκδοσης των 
εγγυητικών επιστολών. 

6. - Τη δραστηριότητα της Τράπεζας όπως εμφανίζεται 
σήμερα. 

7. - Το γεγονός ότι, από την απόφαση αυτή δεν προκα- 
λείται, δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της Συνεταιριστικής Τράπεζας Καδρίτσας 
ΣΥΝΠΕ στο ποσό των δρχ. ενός τρισεκατομμυρίου διακο- 
σίων εκατομμυρίων (1.200.000.000.000) με τους όρους 
και τις προϋποθέσεις βάσει των οποίων παρέχονται από 
τις Τράπεςες που λειτουργούν στην Ελλάδα εγγυήσεις 
στο Δημόσιο και τα Νομικά Πρόσωπα Δημοσίου Δικαίου 
για εκτέλεση έργων προμήθειες κ.λπ. (απόφασή μας 
2028691/4534/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2001 
Με εντολή Υπουργού 
Η Γενική Διευθύντρια 
ΑΡΕΤΗ ΑΣΗΜΑΚΟΠΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ 1.0Γ 
Θ-ΙΤΙ3Ν: \Λ/θ6γΠ351ΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφη Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 βυΐΌ) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίθπίθΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























